
«Satul este sanctuarul unde se păstrează manifestarea de 
viață a poporului românesc.» Dimitrie Gusti- 








ŞCOALA DIN POENĂREI 
în care au fost organizate: * Expoziţia permanentă cu caracter etnocultural 
«POENĂREI STRĂBUNA NOASTRĂ VATRĂ» 

- Expoziția de artă «CONSTANTIN SAMOILĂ». 





ASPECTE DIN MUZEUL SATULUI POENĂREI 


ENĂREI — STRĂBUNA VATRĂ NATALĂ e nr. 1 / 2004 





UN MOMENT SEMNIFICATIV, 
CU PROFUNDE IMPLICAŢII SENTIMENTALE 





SATUL NATAL — 
O IUBIRE PERMANENTĂe 









-am bucurat cu toţii, în curgerea vieţii noastre, de un real privilegiu: ne-a fost dat să 

răim în sate - vetrele de permanenţă românească. Imensa moştenire spirituală a 

poporului s-a născut în sat; în sat, s-au îngânat, pe frunză, doinele; s-au înecat, în 
lacrimi, bocetele; în sat, s-au înălțat, spre ceruri nu întotdeauna senine, turlele maiestuoase ale 
bisericilor şi casele care poartă pecetea dragostei de frumos a poporului. În sat, din dorul nestins 
de viaţă, se mai îngână o baladă bătrânească; în sat, mâna bătătorită de muncă mai meştereşte 
un fluier, sau crestează, în flori de vis, un stâlp de casă nouă. 

De aceea, pentru noi, este o înaltă îndatorire cetăţenească să păstrăm cu sfinţenie, ca pe o 
comoară de preţ, zestrea moştenită de la strămoşi, să o dezvoltăm creator, să o facem ştiută, 
pentru ca să nu o înghită pământul nesăţios, ori uitarea de neiertat a oamenilor. Lucian Blaga, fiul 
preotului din Lancrăm, mărturisea, în poezia «Sufletul satului», un adevăr izvorât din credinţa sa în 
eternitatea neamului românesc: „Eu cred că veşnicia s-a născut la sat !”... Avem datoria sacră să 
ne străduim, oriunde şi oricând, ca această minunată veşnicie să dăinuiască... 


MOTIVAȚIA 
UNEI REVEDERI TÂRZIle 





comunei Corbi, di. Mihai Ungurenuş, îşi începe mandatul de coordonator 

administrativ al aşezării statornicite din străvechime pe valea Râului Doamnei, prin 
organizarea unei întâlniri a fiilor satului Poenărei divizați de o istorie netrebnică, impusă de 
stăpânirea comunistă, care a sfârtecat proprietăţile şi, implicit, sufletele altădată unite ale 
localnicilor... Intenţia extrem de generoasă a domnului primar a fost receptată cu bună credinţă de 
către fiii satului Poenărei reveniţi la străvechea lor vatră, chiar şi numai pentru o manifestare de 
suflet şi de speranţe în normalizarea unor relaţii între oamenii care s-au ivit la lumina zilei în 
această aşezare preistorică, atestată documentar, iniţial, în hrisovul domnesc din 10 noiembrie 
1528. 

Organizată sâmbătă, 7 august 2004, întâlnirea fiilor satului Poenărei s-a bucurat de o 
numeroasă participare. Programul manifestării a constat din: oficierea unei slujbe religioase, în 
monumentala biserică a satului, de către un sobor de preoţi format din: lon V. Tuţă, 
Florentin Ungurenuş, ieromonah Ignatie Gorunescu; cantor fiind Gheorghe 
Baciu. Vocea inconfundabilă a ing. Constantin Samoilă a conferit rugăciunii «Tatăl 
nostru» modulaţii armonice, reverberate cu pioşenie în sufletele credincioşilor. 


&: aceste gânduri încărcate de o nedisimulată emoție, am primit vestea că noul edil al 

Cuvântul preotului paroh lon Tuţă s-a constituit într-o caldă chemare pentru salvarea 
sfântului locaş de cult — o chintesenţă a artei ecleziastice a lemnului, proiectat de către renumitul 
arhitect câmpulungean Dimitrie lonescu-Berechet —, construcţia amplasată pe un teren instabil 
fiind în pericol, iminent de degradare, iar consolidarea sa presupunând eforturi financiare 
considerabile. Într-o emoţionantă intervenţie, primarul comunei Corbi, Mihai Ungurenuş, 
a menţionat, printre altele: 

u destulă emoție, dar cu o plăcere şi o bucurie deosebite, reuşesc 
stăzi, 7 august 2004, să umblu în trecutul satului Poenărei, sat atestat 
locumentar iniţial în 1528, după cum spun istoricii. Deşi a fost şi este 

un sat cu o populație puţină, a reuşit, de-a lungul timpului, să dea Ţării Româneşti 
nume sonore în domeniul ştiinţific sau cultural. 

Dintre aceştia, aş dori să amintesc de doctorul lon Mitulescu, care s-a născut, 
în Poenărei, la 5 octombrie 1875, iar, după absolvirea Facultăţii de medicină din 
Bucureşti, a participat la studierea bacteriei Mycobacterium tuberculosis sau bacilul 
lui Koch, în laboratorul din Berlin al profesorului Leyden. Dr. lon Mitulescu din 
Poenărei poate fi comparat, într-un anume mod, cu celebrul precursor român în 
descoperirea insulinei, fiziologul Nicolae Paulescu, care a salvat astfel viaţa atâtor 
bolnavi de diabet. 

Un alt fiu de seamă al satului a fost preotul Grigorie Poenăreanu — 
participant la crearea Societăţii Filarmonice în 1833, alături de figuri proeminente ale 
epocii: lon Heliade Rădulescu, I. Câmpineanu şi C. Aristia; preotul cunoştea 
personal pe cărturarii: Grigore Alexandrescu, Eufrosin Poteca, lancu Văcărescu ş. a. 

Anii trec, războaiele vin, satul e însângerat prin moartea multor fii ai săi în 
războiul pentru obţinerea independenţei, a întregirii neamului şi în cel de-al doilea 
război mondial. 

La jumătatea secolului XX, schimbările politice ale vremii aduc multă 
suferință, durere, lăsând în urmă o istorie sângeroasă care poartă numele de 
„Rezistenţa armată anticomunistă din Munţii Făgăraş”. Anul 1958, pe când aveam 
10-11 ani şi copilăream, sau munceam cu părinții pe Coasta Morii, sau pe Valea 
Lupului, liniştea mi-a fost tulburată văzând armata, auzind împuşcături, iar, mai 
târziu, am înţeles ce s-a întâmplat !... Graţierea din 1964 a readus, din închisori, 
nume sonore; alți luptători fuseseră ucişi la Jilava... Apoi, liniştea codrilor s-a 
aşternut iarăşi în sat. Oamenii îşi văd de treabă, dar istoria rămâne şi nu trebuie 
uitată. 

La această istorie, dorim, astăzi, să adăugăm şi noi o filă prin această 
întâlnire cu fiii satului şi, în consecinţă, propun ca, împreună, să înălţăm, în locul cel 
mai înalt şi mai vizibil de pe golul Poenăreilor, în apropierea locului unde au fost 
prinşi cei ce s-au luptat pentru libertate, pentru o viaţă mai bună, o imensă cruce 
închinată acestor eroi. 

Totodată, las ca „poruncă de suflet” pentru preotul satului ca, în fiecare an, 
să organizăm, în una dintre sâmbetele lunii august, o întâlnire cu fiii satului 
Poenărei în această sfântă biserică, spre a pomeni şi reaminti pe cei plecaţi spre 
somnul cel veşnic. 

Rog pe toţi cei ce sunt legați sufleteşte de acest sat să vină pentru a ajuta la 
păstrarea patrimoniului său: biserică, şcoală, cămin cultural, muzeu, obiceiuri 
tradiţionale, port popular, precum şi pentru a se reîntrona în relaţiile dintre oameni 
respectul faţă de celălalt. Aşa să ne ajute Dumnezeu !... 

După aceea, prof. Grigore Constantinescu a rostit un „Cuvânt din 
suflet pentru suflete”: 


vederea fiilor satului Poenărei — străbuna vatră natală — 

eprezintă un eveniment încărcat de semnificaţii emoţionale pe 

care sufletele noastre îl percep ca o revenire tardivă la retrăirea 

unor clipe de neuitat ale anilor copilăriei şi adolescenţei — ani în care 

simţămintele de coeziune spirituală constituiau un liant dătător de speranţe în 

dăinuirea veşnică a acestui Spaţiu înnobilat prin munca plină de dăruire şi 

prin credinţa înaintaşilor, noi înşine având, atunci, certitudinea adevărului 
că „Veşnicia s-a născut la sat !”... 

Unicitatea acestui spaţiu de adâncă trăire şi simţire românească, de 
cultură autentică şi de credinţă Strămoşească era, pentru noi, un izvor 
regenerator de speranţe în veşnicia unor obiceiuri Străvechi, îndătinate în 
conştiinţele trăitorilor din sat, un îndemn de a fi noi înşine demni de moşii şi 
strămoşii noştri, de a perpetua noi înşine, prin trudă şi talent, cu sufletele 
încărcate de iubire pentru aceste locuri mirifice, dăinuirea unei aşezări 
statornicite aici încă din adâncurile preistoriei neamului românesc. Ne erau 
vii în memorie cuvintele încărcate de reale semnificaţii ale scriitorului filosof 
Mircea Eliade: „Misiunea istorică a unui popor se verifică prin puterea de a- 
şi apăra pământul, libertatea şi drepturile, prin capacitatea de a crea valori”. 

Dar, după ce ţara se întregise în granițele ei fireşti, peste anii 
generaţiei ridicate la lumina vieţii în perioada interbelică, a suflat necruţător, 
o dată cu sfârşitul celui de-al doilea război mondial, crivățul bolşevic de la 
Răsărit, aducând, în sufletele unora, ciuma roşie a comunismului şi 
răsturnând din temelii tot ceea ce înfăptuiseră, cu credinţă în Dumnezeu, 
şirurile de trăitori demni din generaţiile anterioare aşezate, prin destin, pe 
aceste minunate plaiuri de la poalele celor mai înalți munţi ai ţării... 

Pofta nestăvilită de înavuţire pe căi necinstite s-a încuibat în unele 
suflete pervertite de aberaţiile comuniste potrivit cărora proprietatea nu mai 
trebuie să fie o lege sfântă pentru toţi, că te poți înfrupta din ceea ce alții au 
agonisit, vreme de veacuri, prin muncă şi neodihnă, iar vântul netrebniciei 
stârnit de ideea falsă a „egalitarismului social” a spulberat pacea în această 
vatră de vieţuire încărcată, până atunci, de o linişte statornică. 

Cei rămaşi neclintiți în credința lor, crezând cu străşnicie în 
temeinicia dreptului de moştenire, s-au împotrivit acestei situaţii conflictuale, 
contrare unor Stări juridice tradiționale şi au hotărât să lupte pentru 
reîntronarea drepturilor legitime în viaţa Satului Poenărei, aderând la 
Rezistenţa armată anticomunistă coordonată pe versanţii sudici ai Munţilor 

Făgăraş de către colonelul din Marele stat major al armatei regale române, 
Gheorghe Arsenescu. «Rezistenţa armată anticomunistă a fost — după 
aprecierea obiectivă a remarcabilului istoric englez Dennis Deletant — un 
fenomen spontan, având ca ţel comun acela de a nu se supune consecinţelor 
comunizării României. Formațiunile de partizani nu reprezentau 0 
ameninţare majoră pentru puterea comunistă, deşi atâta vreme cât rămâneau 
în libertate subminau pretenţia regimului de a deţine controlul deplin al ţării. 
Formaţiunea care a supravieţuit cel mai mult a fost cea a Haiducilor 
Muscelului.» 

Rezistenţa armată anticomunistă de pe versanţii sudici ai Munţilor 
Făgăraş se situează, prin intensitatea operaţiunilor organizate, prin durata 
considerabilă a activităţii grupului de partizani [1949-1958] şi prin aria 
geografică în care au acţionat membrii săi, între manifestările 
antitotalitariste de amploare din România. 

În această luptă inegală împotriva regimului de teroare comunist, 
satul POENĂREI -— care a fost ultimul adăpost al partizanilor din 
gruparea «Haiducii Muscelului» — a dat un uriaş tribut de sânge. Au fost 
condamnaţi la moarte şi executaţi patru patrioți din Sat, iar alți zece — la ani 
grei de detenţie în închisorile de exterminare comuniste, pentru că au 
susținut, cu un Spirit de Sacrificiu exemplar, lupta partizanilor pentru 
eliberarea patriei de sub dominaţia „ciumei roşii” ]... 

Au fost condamnaţi la moarte şi seceraţi de sgloanțele regimului 
comunist, la Închisoarea Jilava, în crunta noapte de 18 iulie 1959: 

+ ANDREESCU N. NICOLAE /n. 20 februarie 1918] — preot; 

+ CONSTANTINESCU GH. IOAN /n. 19 octombrie 1906] — preot; 

+ POPESCU GH. GHEORGHE /n. 72 aprilie 1902] — învăţător; 

+ SORESCU 1. NICOLAE /n. 23 iulie 1900] — agricultor. 

Fie-le ţărâna uşoară şi deie Bunul Dumnezeu să li se afle vreodată 
locul unde li se odihnesc osemintele, pentru ca o sfântă cruce — însemnul 
credinţei noastre — să le străjuiască nemurirea, iar memoria numelor lor să 
dăinuiască între aleşii neamului acestuia, pe care l-au Slujit cu o exemplară 
devoțiune ! 

Au fost condamnaţi la_ani_grei_ de detenţie vrednicii de pomenire 
luptători pentru libertate din satul Poenărei: 

+ ANDREESCU N. MARIA /n. 28 ianuarie 1923] — soția preotului 
Nicolae Andreescu; 15 ani muncă silnică şi confiscarea totală a averii; 

+ CONSTANTINESCU GR. JUSTINA /n. 72 aprilie 1912] — soţia 
preotului loan Constantinescu; 15 ani muncă silnică şi confiscarea totală a 
averii; 

+ CONSTANTINESCU-PREDUȚ 1. IULIANA /n. 76 iunie 19297 
— profesoară, fiica preotului loan şi a Justinei Constantinescu; 12 ani muncă 
silnică şi confiscarea totală a averii. Arestată, deşi era gravidă în luna a 
şaptea, a născut, în Închisoarea Văcăreşti, o fetiță: Justina-Libertatea, la 18 
septembrie 1958; 

DIACONU 1. IOAN /n. 70 noiembrie 1925] — agricultor; 15 ani 
închisoare corecțională; 

+ ILIESCU N. NICOLAE /n. 2 septembrie 1912] — agricultor; 18 ani 
muncă silnică şi confiscarea totală a averii; 

+ NĂSTASE GR. ECATERINA. /n. 24 martie 1901] — casnică; 12 
ani muncă silnică şi confiscarea totală a averii; 

+ POPESCU GH. GHEORGHE /n. 10 martie 1931] — student, fiul 
învățătorului Gheorghe şi al Mariei Popescu; 8 ani închisoare corecțională; 

+ POPESCU GR. MARIA /n. 75 iulie 1908] — soția învățătorului 
Gheorghe Popescu; 8 ani muncă silnică şi confiscarea totală a averii; 

+ SORESCU GR. MARIA /n. 75 iulie 1905] — soţia baciului Nicolae 
Sorescu; 3 ani închisoare corecțională şi confiscarea totală a averii; 

SORESCU N. GHEORGHE /n. 2 august 1925] — fiul baciului 
Nicolae şi al Mariei Sorescu, agricultor; 7 ani închisoare corecțională şi 
confiscarea totală a averii. 

Umiliţi şi  batjocoriţi, bătuţi şi  Schingiuiţi prin torturi 
inimaginabile, în cursul anchetelor de la securitate şi în temnițe, eroii 
pomeniţi — cărora le-aş adăuga un tânăr invalid de război: 

DEACONU GR. ION, arestat, din eroare, datorită asemănării de 
nume cu Diaconu LI. loan, şi care, la numai o lună de la eliberare, a 
decedat, din cauza regimului crunt de detenţie, precum şi un fiu prin 
adopțiune al satului, domnul MARINESCU ALEXANDRU- zoți aceşti 
eroi şi-au înfruntat, cu demnitate şi curaj, destinul, convinşi asemenea 
poetului martir câmpulungean Radu Gyr că 

„Înfrânt nu eşti, atunci când sângeri, 

nici ochii când în lacrimi ţi-s. 

Adevăratele înfrângeri 

sunt renunţările la vis !...”, 

De altfel, preotul loan Constantinescu, parohul acestei bijuterii 
arhitecturale: sfânta biserică pe care a ctitorit-o împreună cu întreaga obşte a 
satului Poenărei, a fost acuzat, printre altele, la proces, că a difuzat, în rândul 
sătenilor, versurile poetului Radu Gyr, prin care îndemna la revoltă împotriva 
celor fără credinţă, fără Dumnezeu: 

» Cu crucea în suflet de doruri amare, 
cu vreri răstignite sub roşii prigoane, 
cu vise ucise de crunta teroare, 
ridică-te, Gheorghe, ridică-te, loane !... 

Tuturor acestor eroi le Sunt închinate gândurile izvorâte din 
convingerea unui fiu al Satului că sacrificiul celor pomeniţi n-a fost zadarnic: 

„Jertfindu-vă sub steagul sfânt 

al patriei, prin timp, durate, 

ați semănat acest pământ 
cu dor nestins de libertate ! 

De aceea, întâlnirea fiilor satului Poenărei, organizată în preajma 
sărbătoririi Schimbării la Faţă a Mântuitorului, aş dori să fie un excelent 
prilej de schimbare în bine a sufletelor şi gândurilor noastre, pentru a 
redeveni noi înşine demni de prețuirea urmaşilor 1... 

Avem datoria sacră de a cinsti memoria înaintaşilor, prin fapte care să 
rămână în cronica străvechiului nostru leagăn de autentică trăire şi de 
simţire românească !... Deie Domnul să fim mai buni şi mai drepți şi să ne 
revedem, în deplină sănătate, şi în anii care vor urma acestei întâlniri de 
suflet şi de speranțe, spre binele întregii obşti a iubitului nostru sat natal !... 
Aşa să ne ajute Dumnezeu 1...» 


» 





ntr-o emoţionantă intervenţie lirică, profesorul pensionar Vasile 
Păunescu, în vârstă de 80 de ani, a cântat plaiurile natale, cu inima 
încărcată de sentimentul unei statornice iubiri pentru satul Poenărei: 

Este, pentru noi, o mare onoare de a vă avea în mijlocul nostru, răspunzând 
invitaţiei de a participa la această întâlnire a fiilor satului. Evenimentul va constitui 
una dintre cele mai plăcute aduceri aminte, ne vom depăna amintirile din satul 
Poenărei, sat ascuns între brazi, revărsat sfios pe coline încărcate de pomi fructiferi. 

Voi încerca o depănare a amintirilor, fără pretenţia de a fi un rapsod: 

Sat din margine de codru / revărsat sfios la vale, / tot mai jalnic cade-amurgul 
/ peste streaşinile tale. / Frunza fagilor pe plaiuri, / ochii stelelor pe creste, / roua 
firelor de iarbă / plâng duioasa ta poveste. / Tot mai ostenită-i doina / fluierului de la 
munte, / tot mai părăsite-s astăzi / bietele piscuri cărunte... / Dar apare, câteodată, / 
vreun rătăcitor departe, / satului pierdut în umbră, / îi trimite câte-o carte: „Mi-e dor 
de Munţii Făgăraş / pe veci acoperiţi de nori; / mi-e dor de freamăt lin de flori, / de 
murmur tainic de izvoare, / mi-e dor de toaca din vecernii / şi de tălăngi, de verde 

plai, / de jalnic fluier de păstor, / de mândrul port, de dulce grai, / mi-e dor de clipa 
revederii / când nu-mi pot stăpâni uimirea / şi-n văzul tuturor, îmi plâng iubirea 1...” 
Coboară-n plaiuri înserarea, / din streaşinile cenuşii, / din vechii trăitori la 
noi, / se duc tot unul câte unul / în ţara unde cine pleacă / nu cugetă-a veni-napoi... 
Şi anii trec, copiii cresc, / se schimbă tot ce-i omenesc; / azi, când vă văd, 
întineresc, / fiindcă, prea mult, eu vă iubesc !... 





uvântul inspirat, înmiresmat cu învăţăminte creştine, al stareţului Mânăstirii Corbii 

de Piatră, ieromonahul Ignatie Gorunescu, a constituit o pledoarie extrem 

de convingătoare pentru păstrarea cu sfinţenie a credinţei şi a moştenirilor culturale 
lăsate de înaintaşii noştri. 

Biserica de lemn «Cuvioasa Paraschiva» din satul Poenărei reprezintă, în viziunea sa, 
„un splendid altar care se cuvine a fi cinstit şi purtat în sufletele tuturor fiilor satului”. 
Starea îngrijorătoare în care se află sfântul locaş trebuie să devină „o preocupare permanentă a 
fiecăruia dintre cei care s-au născut în sat şi au fost creştinaţi în acest sanctuar al credinţei 
strămoşeşti”. În încheierea intervenţiei sale, prea cuviosul monah a cerut oamenilor ca, prin 
obolul lor, să ajute la salvarea acestei „minuni dumnezeieşti de arhitectură şi pictură din 
Poenărei”. 

Numeroşi credincioşi au contribuit cu diferite sume pentru crearea unui fond destinat 
începerii lucrărilor de consolidare a bisericii. Fiii satului au aprins lumânări la mormintele celor din 
familiile lor trecuţi în veşnicie şi, apoi, au vizitat expoziţia de icoane vechi amenajată, prin osârdia 
preotului lon Tuţă, în casa parohială din incinta bisericii. 







mnul primar Mihai Ungurenugş, încins cu eşarfa tricoloră, a acordat, la 


coală, într-un cadru solemn, 





„unor personalităţi de prestigiu, 
pentru substanţiala contribuţie materială sau spirituală la dezvoltarea acestui străvechi leagăn de 
adâncă trăire şi simţire românească”: Baciu Gheorghe, man. Baciu Virgil, ing. Constantinescu 
Maria, ing. Deaconu Vasile, Hortopan Radu, prof. Ilinescu lon, ing. Meculescu Marin, 
Mitulescu Benone, Păunescu lon, Păunescu Sorin, prof. Păunescu Vasile, ing. Samoilă 


Constantin, man. Samoilă Cornel, Vlad Gheorghe. 






rticipanţii la această splendidă manifestare culturală au vizitat, cu evident interes, 
Expoziţia __istorico-etnografică _«Poenărei — _străbuna 
noastră vatră», realizată sub coordonarea ştiinţifică a prof. Grigore 
Constantinescu de la Centrul judeţean pentru conservarea şi promovarea culturii tradiţionale 
Argeş, autorul tematicii, de către un grup de intelectuali format din: ing. Constantin Samoilă, prof. 
Eugenia Constantinescu, prof. Iuliana Preduţ-Constantinescu, ing. Nicolae Preduţ, ing. Maria 
Constantinescu, ing. Vasile Deaconu, înv. Constanţa Andreescu. 

În faza sa finală, expoziţia va constitui nucleul unei colecţii muzeale săteşti, salvându-se, 
astfel, de la o distrugere iminentă, valori ale patrimoniului etnocultural specific acestei zone 
montane a fostului judeţ Muscel 

Expoziţia organizată într-o sală de clasă disponibilă din clădirea Şcolii primare de 4 ani din 
Poenărei cuprinde o tematică variată, structurată secvențial pentru relevarea unor aspecte 
esenţiale referitoare la: istoria satului Poenărei (ilustrative fiind documentele cartografice şi 
memoriale expuse); ocupațiile tradiţionale (pomicultura, creşterea animalelor, lemnăritul, 
albinăritul, industria casnică); arhitectura locală; portul popular tradiţional; coordonate spirituale: 
şcoala, biblioteca — una dintre primele instituţii de cultură de acest gen din Vechiul Regat —, 
personalităţile care au înnobilat viaţa spirituală a satului (dr. lon Mitulescu, preotul Grigorie 
Poenăreanu, învățătorul Nae Andreescu ş. a.); eroii satului care s-au jertfit în luptele pentru 

obţinerea independenţei, realizării unităţii naţionale şi în cel de-al doilea război mondial; eroii 
Rezistenței armate anticomuniste din satul Poenărei. În muzeu, au fost expuse valoroase piese de 
port popular, precum şi vechi obiecte casnice ilustrând pasiunea pentru frumos a înaintaşilor. 

La îmbogățirea tezaurului etnografic al muzeului, au contribuit, prin depistarea unor piese 
de artă populară, dra Mariana Istrate şi dra învăţătoare Petruţa Răduţoiu. 
acelaşi spaţiu, a fost vernisată Expoziţia permanentă de _ artă 
«Constantin Samoilă» cuprinzând lucrări de metaloplastie inspirate din viața 
atului („Fete din Poenărei”, „Pocânzei”, „Sătească”, „Darul de nuntă”, „Peisaj”, 
„Mioriţa”, „Surorile” etc.) şi reproduceri ale unor icoane pe sticlă executate de către talentatul artist 
plastic. Expoziţia a generat vizitatorilor emoţii estetice, harul artistic al acestui inimos fiu al satului, 
relevându-se şi în friza iconografică inspirată din ciclul christic, care conferă culoare şi un aer de 
solemnitate religioasă cadrului expozițional, demonstrând vizitatorilor că „autorul lor este un suflet 
dăruit artei, iar opera sa plastică — o artă dăruită sufletului”. 









moment emoţionant în desfăşurarea acestei manifestări culturale l-a constituit 

lansarea volumului «Iluzii spulberate» — un tulburător jurnal intim, scris, pe 

atul de suferință al Spitalului Fundeni, de către tânărul student Eugen-Cecil 

Samoilă, stins prematur din viaţă din cauza unei boli incurabile, fiul cel mic al inginerului 
Constantin şi al Eugeniei Samoilă. 

PERSPECTIVE FAVORABILEe 





consecinţă materială directă a acestei acţiuni iniţiate de către Primăria comunei 

orbi a constituit-o repararea pardoseli sălii expoziţionale şi a holului Şcolii 

primare de 4 ani, în suprafaţă totală de 90 m, cu contribuţia efectivă a distinsului 

ing. Marin Meculescu, care a donat, în acest scop, prin prietenul său, ing. Constantin Samoilă, 10 

saci de ciment şi o cantitate de 6 m? nisip, asigurând, pe cheltuiala sa, transportul acestora de la 
Bascov la Poenărei. 

În programul edilitar al satului, s-au fixat următoarele obiective prioritare: 
colectarea apelor subterane provenite din dealul situat la nord-vest de biserică, fie printr-un canal 
deschis, fie printr-un sistem prevăzut cu tuburi de ciment, pentru a se salva astfel degradarea 
ireparabilă a monumenialei biserici şi a caselor din vecinătate amplasate pe un teren devenit 
instabil, din cauza infiltrării acestor ape în fundaţii; consolidarea bisericii pe baza proiectului realizat 
de ing. Eugeniu Dumitrache şi ing. Ana-Maria Marinescu; repararea drumului pietruit în 1939; 
adâncirea cursului pâraielor colmatate în cursul recentelor inundaţii care, în eventualitatea repetării 
unor ploi de aceeaşi intensitate, pot afecta construcţii şi suprafeţe de teren; edificarea unei 
impunătoare cruci comemorative dedicate eroilor din Poenărei ai rezistenţei anticomuniste, cruce 
care va fi amplasată — conform propunerii domnului primar — într-un spaţiu cu maximă vizibilitate în 
zonă; lambrisarea spaţiului muzeului; realizarea unui indicator de localitate, fixat la ramificaţia spre 
sat din şoseaua care uneşte comuna Domneşti cu Nucşoara. 

Profund impresionat de festivitatea ocazionată de aceste momente inedite, de prezenţa, 
la întâlnirea fiilor satului, a unor participante îmbrăcate în superbe costume naţionale, prof. lon |. 
linescu — autor al unor monografii de referinţă ale comunei Corbi — a elaborat recent un studiu 
consacrat portului popular din satul Poenărei, care va fi, cu certitudine, un nou succes editorial al 
distinsului om de cultură originar din Corbi. 

Splendoarea costumelor populare purtate cu un aer de vădită demnitate şi de satisfacţie 
de către unele dintre fiicele satului Poenărei constituie o mărturie elocventă a originalității portului 
popular din sat, a creativităţii fascinante a acelor talentate „pictoriţe cu acul” din trecut, care au 
izvodit cu migală, din gând şi suflet, în lungile nopţi de iarnă, acest tezaur de frumuseţe ce a 
conferit strălucire şi individualitate vestimentară participantelor la o manifestare culturală de 
amploare, reprezentând o incitantă pledoarie pentru perpetuarea unor tradiţii generatoare de reală 
trăire şi simţire românească 

De aceea, consider că, printre priorităţile ce vizează renaşterea unor valori locale 
moştenite, se cuvine să înscriem şi datoria morală a poenărencelor de a reveni, în zilele de 
sărbătoare, la costumul naţional, pentru că portul le poate spori sentimentul că aparţin unor 
generaţii pe care lumina frumuseţii autentice le învăluia într-o maiestuozitate, cu adevărat, 
princiară... 


EPILOGe 





a întâlnire a fiilor unui sat intrat în istoria României, prin uriaşul tribut de sânge 

dus în cursul Rezistenței armate anticomuniste de pe versanţii sudici ai Munţilor 

Făgăraş, a prilejuit evocarea unor momente inedite din lupta eroică pentru libertate 

a unora dintre locuitorii săi. S-au rostit cuvinte încărcate de o sinceră simpatie pentru fiii satului 

Poenărei, unele în versuri, precum cele adresate de către dl. ing. Avram 

Constantinescu, soţul dnei ing. Maria Constantinescu, Cetăţean de onoare al satului 
Poenărei: 

«Vreau să vă rețin un pic, / căci eu Sunt un „venetic” ]... / Am venit aici, cu 
drag, / să vă trec al casei prag... / Şi n-am fost adus de vânt, / s-ascult al vostru 
cuvânt... / Din Poenarii de la est, / de unde eu mă găsesc, / aflaţi pe a cincea vale, 
/ v-aduc, acum, 0 urare: / Admir a voastră grupare, / care văd c-a pus la cale /să 
readucă, în sat, / liniştea de-altădat”, / când oamenii se-ajutau, / bătrânii se 
respectau; / toţi munceau cu sârguinţă, / în frumoasă-ngăduinţă; / preotul era cu 
har, / şi-n Sat, orice fapt murdar / n-avea, niciodată, loc; / de greşeai, plăteai pe 
loc 1... / Şcoala, prin învăţători, / te forma ca om, din zori, / pregătea minţi 
luminate / care, de plecau departe, / în slujbe înalte-n stat, / se reîntorceau, în sat, 
/ cu dragoste şi cu dor, / vrând obştii lor numai spor; / respectau un legământ / 
pentru cei ce-s în mormânt, / pentru cei aflaţi în viaţă: / părinţi, oameni de povaţă, 
/ frate, soră şi nepoți 1... / Vă doresc, acum, la toţi: / o concordie deplină, / într-o 
viaţă lungă, lină, / realizări minunate / în domeniile toate / şi urarea din 
străbuni: / S-aveţi noroc de bani „buni”, / de belşug şi sănătate, / că-i mai bună 
decât toate 1...» 

Asigurarea materială a desfăşurării în condiţii optime a acestei întâlniri de 
neuitat n-ar fi fost posibilă fără contribuţia financiară substanţială a unor fii ai satului care au 
devenit, prin inteligenţă şi muncă susţinută, prosperi oameni de afaceri, precum managerii: 
Cornel Samoilă din Piteşti, Virgil Baciu din Bucureşti, Sorin Păunescu din 
Poenărei ş. a. 

Constituind o acţiune pe deplin reuşită, generatoare de speranţe în viitorul de 
muncă paşnică, armonie şi prosperitate al celor ce şi-au ctitorit viaţa pe aceste mirifice 
plaiuri muscelene, manifestarea culturală s-a încheiat printr-o neuitată agapă, un 
miniconcert de melodii populare interpretat la fluier de către artistul amator lon V. Catană 
şi o tradiţională horă mare, în care s-au prins, cu o bucurie de nedescris, fiii satului 
Poenărei şi oaspeţii lor sosiți din diverse localităţi ale inegalabilului pământ românesc. 


Grigore 
CONSTANTINESCU 

enit o idee: „Ce-ar fi să facem o întâlnire cu fiii celui mai mic sat din comună ?...” 
atul aşezat pe colinele dinspre apus ale muşcelelor scăldate în soarele strălucitor al 
verii, la altitudinea de +895 m, străjuit de râpile: Zmilei, Hoagii şi Râpile cu Brazi şi brăzdat de 
pâraiele: Valea lui Roman, Valea Zmilei şi Valea Dracilor... 

Satul Poenărei are de toate: şi biserică, şi şcoală, şi cămin cultural, şi povarnă; chiar şi 
intenţii de privatizare... Dar cel mai important fapt de remarcat este acela că are nişte fii minunaţi, 
urmaşi ai moşnenilor din vremuri de mult apuse !... Şi mai are ceva: un trecut istoric, dar mai ales, 
un prezent trăit de către mulţi dintre noi: este vorba de Rezistenţa armată anticomunistă de pe 
versanţii sudici ai Munţilor Făgăraş, cu ultima redută la noi, în Râpile cu Brazi... 

Aşadar, pentru întâlnirea fiilor satului nostru natal, s-a pornit la treabă: nici nu s-au primit 
bine invitaţiile trimise cu multă râvnă de Sorin Păunescu, edil neoficial al satului, că au şi apărut 
sponsori: 

«Inginerul Marin Meculescu din Piteşti, care, cunoscând peisajele mirifice ale 
satului Poenărei, a acceptat să devină „fiu al satului, prin adopţie sentimentală”, şi a donat 10 saci 
de ciment şi 6 m.c. de nisip, asigurând transportul lor de la Piteşti la Poenărei; cu aceste materiale, 
s-au făcut reparaţiile la sala de muzeu şi la holul central al şcolii, locul unde urma să se desfăşoare 
o parte din întâlnirea noastră; 

«Managerul Virgil Baciu din Bucureşti, fiu al satului, care, pe lângă cele 15 milioane 
de lei, a dăruit două păstrămuri de oaie şi două cutii de telemea; 

«Managerul Cornel Samoilă din Piteşti, fiu al satului, care a sponsorizat 
evenimentul cu 5 milioane lei; 

eElena Văduva şi Eugen din Bucureşti, fii ai satului, cei ce au dăruit 40 litri de vin 
pentru buna dispoziţie a tuturor participanţilor; 

eSorin Păunescu, fiu al satului, care, în calitatea lui particulară de şef de povarnă, 
ştiind că ţuica de Poenărei este unică, prin calitatea ei excepţională pe Valea Râului Doamnei, nu 
putea lipsi adunarea de cel puţin 40 litri de tărie din butoiul de stejar ce păstrează culoarea şi 
aroma anilor '80. 

Înarmaţi cu toate aceste fapte de laudă, dar şi cu o normală curiozitate, am aşteptat cu 
sufletul la gură revederea unora pe care sătenii nu îi mai zăriseră de multă vreme, ba chiar pe alţii 
nici nu îi mai cunoşteau 

Dar iată că a sosit ziua mult aşteptată: 7 august 2004, zi dorită de cei anunţaţi să vină la 
casele părinteşti sau, pur şi simplu, în progadia bisericii, pentru a aprinde o lumânare şi a aşeza o 
floare pe grumazul crucilor acelora care nu mai sânt printre noi. 

Zi aşteptată şi de organizatorii care comandaseră un grătar bogat, pastramă de oaie, mici 
şi bere şi nelipsita ţuică de Poenărei. 

În frumoasa biserică de lemn a satului, s-a desfăşurat slujba religioasă cu: utrenie, sfânta 
liturghie şi parastas pentru toţi cei ce trecuseră în veşnicie, slujbă oficiată de preotul paroh lon 
2 REVISTĂ MONOGRAFICĂ ANUALĂ 


E: în august 2004, când noului primar ales pentru conducerea comunei Corbi i-a 











OENĂREI — STRĂBUNA VATRĂ NATALĂ nr. 1 / 2004 


Tuţă, preacuviosul Ignatie Gorunescu şi tânărul preot Florentin Ungurenuş, fiul primarului. Biserica 
arhiplină de enoriaşii mai vechi, sau mai noi, a găzduit câteva discursuri ale: primarului comunei, 
profesorului Grigore Constantinescu, profesorului octogenar Vasile Păunescu, precum şi al 
părintelui stareţ de la Biserica rupestră Corbii de Piatră 

După vorbele frumoase, ascultate cu multă luare aminte, s-au făcut donaţii pentru 
repararea bisericii, aşa că: Hortopan Radu, Baciu Virgil, Pârvu Mihai, Ilinca Gheorghe, Baciu Emil, 
Grăjdan Gheorghe, Dobrescu Victoria, Liţă Ecaterina, Păunescu Gheorghe, Buşcă Constantin, 
Dobre Virginia, Cujbescu lulian, Andreescu-Popescu Doina, Vitan Maria, Reit Ileana, Barbu Geta 
s-au înscris pe listele de binefacere. 

La propunerea preotului paroh, s-a vizitat Expoziţia de icoane vechi din casa parohială, 
apoi, ca la o adunare din Consiliul Europei, toată lumea s-a „îngrămădit” pe treptele bisericii — un 
amfiteatru ad-hoc — pentru a putea fi imortalizaţi de obiectivele aparatelor de fotografiat. Cine n-ar 
vrea să aibă o aşa amintire ?... Care de care mai frumos, mai arătos, mai minunat !... Cei în 
costume naţionale rivalizează oricând cu o paradă a portului popular. 

La ideea prof. Grigore Constantinescu şi a soţiei sale, prof. Eugenia Constantinescu, s-au 
confecţionat cocarde reprezentând plosca din lemn de tei folosită, de obicei, la nunţi, legată cu 
prosopul tricolor, decorat în motive româneşti, cocarde care s-au împărţit participanţilor, aceştia 
purtându-le pe piept, precum o decorație. Şi a fost un însemn al unei bătălii câştigate !.. 

Uşor, uşor, pe nesimţite, coborând coasta ce ne era derdeluş în vremea copilăriei, am 
ajuns în faţa şcolii. Aici, Mariana Păunescu şi Mariana Popa, frumoasele neveste îmbrăcate în 
costume naţionale lucrate de către mamele lor, au întâmpinat oaspeţii cu simbolul ospitalităţii 
româneşti: pâine şi sare, cozonac şi ţuică în ceşti de pământ, toate aşezate pe tăvi sculptate ca o 
tâmplă de biserică... 

În curte, altă surpriză: un eveniment cultural deosebit !... În a doua sală de clasă, unde este 
amenajat Muzeul satului Poenărei, exponatele au fost actualizate prin strădania prof. Grigore 
Constantinescu, cu un interesant panou de istorie recentă, reprezentând Rezistenţa armată 
anticomunistă de pe versanţii sudici ai Munţilor Făgăraş. S-a amenajat şi o miniexpoziţie de icoane 
pe sticlă, completând expoziţia de metaloplastie a aceluiaşi autor, Constantin Samoilă. S-au 
schimbat impresii şi s-au cules elogii. 

Aşa, din aproape în aproape, surprizele continuă... În grădina şcolii, curată şi frumos 
amenajată, fumul ce iese din imensul grătar — comandă specială la S.C. Sara Cora S..A. din Piteşti 
— te îmbie la o pastramă, sau o porţie de mici proaspeţi... Specialiştii în artă culinară, toţi fii ai 
satului Poenărei, şi-au făcut datoria cu prisosinţă, aşa că: Diaconu Cornel, Vlad Gheorghe, 
Diaconu Elvira, Mariana Popa, Mariana Istrate, Vlad Mihaela, Vlad lon, Buşcă Bogdan au fost la 
mare înălţime... 

La mesele frumos orânduite pe covorul de iarbă proaspăt cosită, printre alei cu miros de 
mici şi pastramă, au apărut cănile din lut ars cu ţuică bătrână şi tot mai prezentele sticle cu bere, 
elemente indispensabile pentru obţinerea unei bune dispoziţii de zile mari... O masă festivă, la 
care frumoasele poenărence îmbrăcate în costume tradiţionale servesc bunătăţi care par mai 
gustoase ca oricând. Şi cum să nu fie aşa, într-o zi atât de însorită şi atât de importantă !... 

Surprizele continuă... Apare primarul comunei Corbi, Mihai Ungurenuş, prins cu o eşarfă 
tricoloră peste umăr şi şold, dând impresia că va trebui să oficieze o căsătorie civilă... Şi acest fapt 
nu părea o surpriză; erau băieţi şi fete — toţi frumoşi şi tineri care, oricând, puteau să-şi lege 
„păcatele”... Dar, de data asta, a fost altceva: Primarul a scos, de sub braţ, documente de suflet... 
Cu o voce gravă, de pe treptele şcolii folosite drept piedestal, pentru a-şi mai înălța trupul, invită 
cetăţenii de onoare ai satului Poenărei, pentru a li se înmâna diplomele 

lată că fiii naturali, sau adoptivi ai satului: Grigore Constantinescu, Constantin Samoilă, 
Marin Meculescu, Cornel Samoilă, Virgil Baciu, Radu Hortopan, Maria Constantinescu, Vasile 
Deaconu, lon llinescu, Gheorghe Vlad, Benone Mitulescu, Gheorghe Baciu, Sorin Păunescu, lon 
Păunescu au fost onoraţi de o asemenea calitate conferită de Primăria comunei Corbi şi, totodată, 
plăcut surprinşi. 

Muzica populară de bună calitate de pe casetele mai vechi şi de suflet nu conteneşte 
Impulsul jocului l-au dat cei mici... S-a încins o horă ca-n vremurile bune, când nenea Onică 
Pârpălici, cu duda lui, înveselea atmosfera satului Poenărei. 

Hora tradiţională, sârbele şi brâurile pe doi, dar şi un recital de muzică românească 
interpretată la fluier de talentatul lon Catană, care, îmbrăcat în frumosul nostru port naţional, uns 
cu toate alifiile talentului său, a făcut să tresară toţi mesenii. S-a încins o horă ca-n poveşti !... 

Seara a început să coboare, soarele s-a ascuns după dealul de la Piatră, dar buna 
dispoziţie a căpătat valenţe maxime. Poate erau vinovate şi licorile care ungeau gâturile setoase 
ale fiilor satului şi nu numai ale lor... Depănări de amintiri, schimburi de adrese şi telefoane şi, uite- 
aşa, noaptea a apărut pe nesimţite... Ce splendid e să admiri, la lumina unui foc de tabără, o 
privelişte atât de feerică, să te bucuri de plăcerea unei întrevederi atât de reuşite... 

Limbile s-au dezlegat şi un hâtru din sat care „o dăduse pe ulei”, având un ghimpe 
împotriva uneia dintre participante ce se înfrupta din pastramă, a întrebat-o: 

-Ce cauţi, aici, tu care nu eşti fiică a satului ?... Fără să pară descumpănită, tânăra şi 
frumoasa fată căsătorită cu un poenărean get-beget i-a dat un răspuns care l-a lăsat fără replică: 

Nu sânt fiica satului, dar sânt, atunci când vreau, sub un fiu al satului Poenărei !.. 

Târziu, după ora nouă, când curentul a fost întrerupt pe toată Valea Râului Doamnei, 
participanţii la această neuitată întâlnire s-au îndreptat spre casele părinteşti, sau spre ale 
nepoților, ori ale prietenilor... Ne-am despărţit cu regretul că ziua a fost prea scurtă, dar cu 
speranţa că, în anul 2005, în prima sâmbătă a lunii august, după Sfânta Maria Mare, ne vom 
revedea, serbând acelaşi eveniment: «Întâlnirea cu fiii satului» şi vom putea admira Crucea eroilor 
— propusă de dl. primar să fie înălţată pe cel mai semej vârf al plaiului Poenăreilor, cruce care să 
amintească de rezistenţa anticomunistă a „şoimilor” din Făgăraş coborâţi la Poenărei, cruce care 
va dăinui pentru păstrarea tradiţiei de a ne întâlni în fiecare an, în satul natal, Poenărei, cel mai 
frumos sat din lume !... 

Pentru a da un caracter cât mai festiv revederii noastre viitoare, propun ca întâlnirea de 
după oficierea slujbei religioase să aibă loc la Crucea eroilor, prilej cu care acest monument 
comemorativ să fie sfințit de un sobor de preoţi în frunte cu Episcopul Argeşului şi Muscelului, Prea 
Sfinţitul Calinic Argeşeanul !... Aşa să ne ajute Bunul Dumnezeu ! 


CONSTANTIN SAMOILĂ 








întâlnirii fiilor satului Poenărei, să fie inaugurată CRUCEA EROILOR DIN POENĂREI 

ĂZUŢI ÎN LUPTA ÎMPOTRIVA TOTALITARISMULUI COMUNIST. Pentru ca acest 

important monument cu caracter memorial să reprezinte un însemn al recunoştinței contemporanilor faţă de 
eroii din Rezistenţa armată anticomunistă de pe versanţii sudici ai Munţilor Făgăraş, care au avut ultimul 
adăpost în punctul Râpile cu Brazi din Poenărei, s-a stabilit ca amplasamentul său să fie fixat în imediata 
apropiere a bordeiului unde au fost capturați, de către securitate, ultimii partizani din gruparea «Haiducii 


D: iniţiativa primarului comunei Corbi, Mihai Ungurenuş, s-a decis, ca, în anul 2005, cu ocazia 

Muscelului», într-un loc, însă, care oferă o vizibilitate maximă în zonă, pentru ca, în memoria colectivă a 
românilor, amintirea sacrificiului acestor eroi să dăinuiască în veci. 

Din considerentele menţionate, s-a ales, ca loc de amplasament, zona „Lacul Roşu”, mai precis, în 
vârful acesteia, la circa 200 de m vest de bordei, pe locul de unde partizanii efectuau observaţii permanente 
asupra mişcărilor de trupe, întrucât spaţiul precizat permitea o perfectă vizibilitate spre drumul judeţean 
Piscani-Domneşti-Nucşoara şi drumul naţional Curtea de Argeş-Domneşti-Câmpulung Muscel, rute utilizate 
frecvent de armată şi de securitate, prin Valea Râului Doamnei, către Munţii Făgăraş 

Dificultatea transportării unei imense cruci de lemn, înalte de circa 15-20 m, la locul 
amplasamentului acesteia a constituit o preocupare majoră a proiectantului, ing. Constantin 
Samoilă, care ar fi preferat un material uşor transportabil, eventual, aluminiu, material ce permitea 
asamblarea pieselor constituente pe locul ales. Impedimentul procurării acestui material extrem de scump l-a 
determinat pe proiectant să renunţe la ideea sa, deşi rezistenţa aluminiului în timp şi strălucirea sa 
reprezentau două argumente de necontestat. 

Pentru ca monumentul în formă de cruce să fie vizibil pe o arie extinsă, s-a procedat la 
„îngemănarea unor cruci” care, privite dinspre sud, est, sau vest să nu ofere imaginea unei simple coloane 
verticale, ci imaginea perfectă a unei cruci de formă latină. Definitivarea ansamblului a implicat, astfel, 
efectuarea unor studii de perspectivă în spaţiu rezolvate cu succes de către proiectant. 

Pentru a se conferi monumentului memorial individualitate, textele inscripţionate pe plăci metalice 
vor cuprinde referiri sumare la rolul mişcării de rezistenţă anticomunistă în istoria României: 


Rezistenţa armată anticomunistă a fost un fenomen spontan, având ca ţel 
comun acela de a nu se supune consecinţelor comunizării României. Formațiunile 
de partizani nu reprezentau o ameninţare majoră pentru puterea comunistă, deşi 
atâta vreme cât rămâneau în libertate subminau pretenţia regimului de a deţine 
controlul deplin al ţării. Formaţiunea care a supravieţuit cel mai mult a fost cea a 
«Haiducilor Muscelului» 

Rezistenţa armată anticomunistă de pe versanţii sudici ai Munţilor Făgăraş — 
coordonată de către colonelul din marele stat major al armatei regale române, 
Gheorghe Arsenescu — se situează, prin intensitatea operaţiunilor organizate, prin 
durata considerabilă a activităţii grupului de partizani [1948-1958] şi prin aria 
geografică în care au acţionat membrii săi, între manifestările antitotalitariste de 
amploare din România 

În această luptă inegală împotriva regimului de teroare comunist, satul 
Poenărei - care a fost ultimul adăpost al partizanilor din gruparea «Haiducii 
Muscelului» — a dat un uriaş tribut de sânge. 

Au fost condamnaţi la moarte şi seceraţi de gloanţele regimului 
comunist, la Închisoarea Jilava, în crunta noapte de 18 iulie 1959: 

t ANDREESCU N. NICOLAE [n. 20 februarie 1918] - preot; 

t CONSTANTINESCU GH. IOAN [n. 19 octombrie 1906] - 
preot; 

t POPESCU GH. GHEORGHE [n. 12 aprilie 1902] - învăţător; 

t SORESCU |. NICOLAE [n. 23 iulie 1900] - agricultor. 

Au fost condamnaţi la ani _ grei de _ detenţie vrednicii de 
pomenire luptători pentru libertate din satul Poenărei: 

t ANDREESCU N. MARIA [n. 28 ianuarie 1923] — soţia preotului 
Nicolae Andreescu; 15 ani muncă silnică şi confiscarea totală a averii; 

t CONSTANTINESCU GR. JUSTINA (n. 12 aprilie 1912] - 
soţia preotului loan Constantinescu; 15 ani muncă silnică şi confiscarea totală a 
EUR 

ț CONSTANTINESCU-PREDUŢ |. IULIANA [n. 16 iunie 1929) 
- profesoară, fiica preotului loan şi a Justinei Constantinescu; 12 ani muncă silnică 
şi confiscarea totală a averii. Arestată, deşi era gravidă în luna a şaptea, a născut, în 
Inchisoarea Văcăreşti, o fetiţă: Justina-Libertatea, la 18 septembrie 1958; 

DIACONU |. IOAN [n. 10 noiembrie 1925] — agricultor; 15 ani 
închisoare corecțională; 

t ILIESCU N. NICOLAE [n. 2 septembrie 1912] - agricultor; 18 ani 
muncă silnică şi confiscarea totală a averii; 

+ NĂSTASE GR. ECATERINA (n. 24 martie 1901] - casnică; 
12 ani muncă silnică şi confiscarea totală a averii; 

Sade] =d iii ici Păcii zici 00 NU CR Lia 
fiul învățătorului Gheorghe şi al Mariei Popescu; 8 ani închisoare corecțională; 

+ POPESCU GR. MARIA (n. 15 iulie 1908] - soţia învățătorului 
Gheorghe Popescu; 8 ani muncă silnică şi confiscarea totală a averii; 

ț SORESCU GR. MARIA [n. 15 iulie 1905] - soţia baciului 
Nicolae Sorescu; 3 ani închisoare corecțională şi confiscarea totală a averii; 

SORESCU N. GHEORGHE (n. 2 august 1925] - fiul baciului 
Nicolae şi al Mariei Sorescu, agricultor; 7 ani închisoare corecțională şi confiscarea 
totală a averii. 

+ DEACONU GR. ION [n.1925] arestat, din eroare, datorită 
asemănării de nume cu Diaconu |. loan, şi care, la numai o lună de la eliberare, a 
decedat, din cauza regimului de teroare din cursul interogatoriilor de la Securitate. 

MARINESCU V. ALEXANDRU [n. 17 septembrie 1929), 
bacalaureat; condamnat la 20 ani muncă silnică şi confiscarea totală a averii 


Jertfindu-vă sub steagul sfânt 
al patriei, prin timp, durate, 
ați semănat acest pământ 
cu dor nestins de libertate ! 


Pe o altă placă, va fi inscripţionat textul: 


«Bordeiul de la Râpile cu Brazi — situat la circa 200 m est — a fost ultimul 
adăpost al partizanilor: TOMA ARNĂUŢOIU, PETRE 
ARNĂUŢOIU, CONSTANTIN JUBLEANU, MARIA 
PLOP şi al fiicei acesteia, loana-Raluca, în vârstă de 2 ani.» 





- GRECATEROS - 

PRIMĂRIA COMUNEI CORBI, 
JUDEŢUL ARGEŞ 


IPILOMA 


PRIMĂRIA COMUNEI CORBI 
CONFERĂ TITLUL DE 


CETĂȚEAN DE OHOARE Al, SATULUI POENĂREI 


DiuiDnei VIRGIL BACIU , PERSONALITATE DE PRESTIGIU, 
PENTRU SUBSTANȚIALA CONTRIBUȚIE MATERIALĂ ŞI SPIRITUALĂ LA DEZVOLTAREA 
ACESTUI STRĂVECHI LEAGĂN DE ADÂNCĂ TRĂIRE ŞI SIMȚIRE ROMÂNEASCĂ. 


PRIMAR, 7 AUGUST 2004 
Mihai UNGURENUŞ, 

DIPLOMĂ DE «CETĂȚEAN DE ONOARE AL SATULUI POENĂREI». 

ELEVATIE -PERGPRIOTIVĂ 





TROIȚA EROILOR Rezistenței armate Proiectul CRUCII EROILOR 
anticomuniste de pe versanţii sudici căzuți în lupta împotriva totalitarismului. 
ai Munţilor Făgăraş. 

